Töötutoetus

Töötutoetus (inglise keeles unemployment compensation) on riigi makstav rahasumma, mis on mõeldud töö kaotanud inimesele toimetulemiseks ja põhivajaduste rahuldamiseks. Töötutoetust saab inimene, kes on enne töötuna arvelevõtmist 12 kuu jooksul olnud vähemalt 180 päeva tööl või olnud seotud tegevusega, mis on tööga võrdsustatud. Seda teenust reguleerib Eesti Töötukassa piirkondlike struktuuriüksuste kaudu. Töötutoetusele on Eesti Vabariigis õigus, kui: isik on registreerinud end töötuna; isiku ühe kuu sissetulek on töötoetuse 31-kordsest päevamäärast ehk 2020. aastal 189.10 eurot; isik on töötuna arvelevõtmisele eelnenud aastal olnud vähemalt 180 päeva hõivatud tööga, tööga võrdsustatud tegevusega (lapse kasvatamine, statsionaarses või täiskoormusega õppes õppimine, ajateenistuskohustuse täitmine vmt) või muu tegevusega, mille puhul ei saa eeldada, et ta töötuna arvelevõtmisel eelneva aasta jooksul töötas. Edukaks töötutoetuse taotlemiseks tuleb isikul pöörduda Eesti Töötukassa maakondlikku osakonda, sealt saadud avaldus ära täita ning see ka esitada. Koos esitatud avaldusega tuleb kaasa võtta ja esitada ka enda isikut tõendav dokument ja kõik dokumendid, mis oleks aluseks inimese hõivatusele töötuna arvelevõtmisel eelneva aasta jooksul. Protsessi kiiremaks läbiviimiseks saab avaldust täita ka iseteeninduse kaudu. Selleks tuleb siseneda e-töötukassa lehele, autentida oma isik ja otsida üles vastav taotlus. Töötutoetust makstakse kuni 270 päeva. Erandina makstakse töötutoetust kuni 210 päeva, kui töösuhte on lõpetanud tööandja töökohustuste rikkumise tõttu, usaldus on kaotatud või isik on toime pannud vääritu teo tõttu. Kui inimesele on määratud töötuskindlustushüvitis, siis samal ajal töötutoetust taotleda ei saa. Ka töötuskindlustushüvitist makstakse kokku kuni 270 päeva. Töötutoetust makstakse, kui töötu on läinud määratud ajal töötukassa vastuvõtule ning täidab tööotsimiskavas kokku lepitud tingimusi. 2018. aastal oli toetuse päevamäär 5,31 eurot ja seda toetust arvestatakse tagasiulatuvalt töötukassas konsultatsioonil käimise päevade eest. Toetus makstakse töötu isiklikule pangakontole. Töötoetuse määramisel lähtutakse järgmistest tingimustest: Töötukassa piirkondlik struktuuriüksus teeb viie päeva jooksul otsuse, kas toetus määratakse või mitte. Töötoetus taotlemisel tuleb arvestada, et see määratakse kaheksandal päeval peale eduka taotlemise protsessi. Töötutoetuse makseperiood on 270 päeva. Inimene kes on töötu, kuid enne töötuna arvelevõtmist olnud mingis õppeasutuses, kas päevases või täiskoormusega õppes Töötu, kes on enne töötuna arvelevõtmist õppeasutuses päevases õppevormis või täiskoormusega õppes, ja ühtlasi ka Tööturuteenuste ja -toetuse seaduse § 30 lõikes 2 nimetatud töötule, antakse toetus 61 päeva pärast peale taotlemist. Töötukindlustushüvitist saanud isikul ei ole õigust saada töötutoetust. Isikule, kes on töötu, kuid kellele ei määratut töötukindlustuse seaduse alusel töötuskindlustushüvitist, määratakse töötutoetus kaheksandast päevast, lugedes seda alates töötukindlustushüvitise avalduse esitamisest. Töötutoetuse päevamäär kehtestatakse eelarveaastaks. Korrutades päeva 31-ga, saadakse terve kuu töötu sissetulek, mis ei tohi olla see väiksem kui 35% miinimumpalgast. Töötutoetust makstakse kord 30 päeva jooksul. Töötoetust esimest korda arvutades arvestatakse töötutoetuse määramise päevast arvestades sinna ka päeva, millal isik läheb Eesti Töötukassase. Töötutoetust arvestatakse Eesti Töötukassas käimisel järgnevast päevast kuni uue vastuvõtuni. Töötutoetus makstakse välja kolmel viisil: töötu isiku pangakontole Eesti maksja kulul; töötu välisriigis olevale pangakontole, aga seda juba saaja kulul; töötu ametlikult tõestatava avalduse alusel teise Eesti riigi kodaniku kontole. Avaldus peab olema vormistatud kas kirjalikul või elektrooniliselt või digiallkirjastatud või notariaalselt kinnitatud. Tööturuteenuste ja -toetuste seadus. (2005). Riigi Teataja I, 54, 430; Riigi Teataja I, 28.12.2017, 71. Loetud aadressil https://www.riigiteataja.ee/akt/128122017071 Toetused ja hüvitised. (2018). Töötutoetus. Loetud aadressil https://www.tootukassa.ee/content/toetused-ja-huvitised/tootutoetus Töötutoetus. (2018). Töötutoetuse taotlemine. Loetud aadressi https://www.eesti.ee/et/toetused-ja-pensionid/toetused-ja- huevitised/toeoetutoetus/#teised-t%C3%B6%C3%B6turutoetused